Հրանուշ Մարգարյան

Հրանուշ Արայի Մարգարյան (), հայ լեզվաբան։ Բանասիրական գիտությունների դոկտոր (1975), պրոֆեսոր (1978)։ ՀԽՍՀ բարձրագույն դպրոցի վաստակավոր գործիչ (1981)։

Կենսագրություն 
Հրանուշ Մարգարյանը ծնվել է 1921 թվականին Թիֆլիսում։ 1945 թվականին ավարտել է Երևանի պետական համալսարանը և նույն թվականից դասավանդել ԵՊՀ-ում, 1978-1988 թվականներին եղել է ռուսաց լեզվի ամբիոնի վարիչը։ Զբաղվել է ռուսերենի տեսական քերականության, ձևաբանության և բառակազմության փոխհարաբերության, ռուսերենի և հայերենի զուգադրական բառագիտության և ձևաբանության հարցերով։

Աշխատություններ 
 «Իմաստաբանական հակազդեցության տեսակները ձևակազմության և բառակազմության ոլորտում» (ռուսերեն, 1970 թվական) 
 «Ակնարկ ռուսերենի ձևաբանության՝ հայերենի ձևաբանության զուգադրությամբ» (ռուսերեն, 1987 թվական) 
 «Բառային նշանակության տեսակը և քերականական հարացույցը» (ռուսերեն, 1988 թվական)

Մահ 
Մահացել է 2005 թվականին Երևանում։ Թաղված է Թոխմախի գերեզմանատանը։

Ծանոթագրություններ 

Հայ լեզվաբաններ
Բանասիրական գիտությունների դոկտորներ
Հայ պրոֆեսորներ
ԵՊՀ շրջանավարտներ
ԵՊՀ դասախոսներ
Թոխմախի գերեզմանատանը թաղվածներ
ՀԽՍՀ բարձրագույն դպրոցի վաստակավոր գործիչներ